40 BRANDT Zoologie. 
observatur. Pars posterior narium cavitatis anteriore longior, multo (fere 
duplo) amplior et profundior, inter processuum zygomaticorum maxillarium 
margines posteriores amplissima evadit, deinde versus choanas amplitudine 
sensim decrescit et versus cranii superiorem partem magis angustata poste- 
riore parte in choanas infra angulo acuto excisas, pone et supra hujus an- 
guli posteriora crura angulo parvo dilatatas, dein lateribus paulisper sursum 
angustatis ascendentes, in parietis superioris medio rostro sphenoiïdali promi- 
nente interruptas, fere cordatas, sed in genu flexas eamque ob causam ob- 
lique ascendentes, amplissimas, septo osseo haud divisas transit. Pars ante- 
rior cavitatis nasalis ab ossium intermaxillarium processubus nasalibus valde, 
media ab eorundem ossium parte media minus superatur. Paries narium 
cavitatis posterior superior ab ossis ethmoidei et ossis sphenoïdeï partis ba- 
silaris anteriore parte formata conchis magnis ex osse ethmoideo prodeun- 
tibus plus minusve inaequalibus atque acuminatis et cavitatibus irregulari- 
bus ipsis interpositis inaequalis et aspera apparet, minime vero laminam 
perpendicularem cribrosam illam, foraminulis numerosis quidem perforatam, 
sed processulis acuminatis, sparsis tantum asperam in Halicores cranio 
conspicuam ostendit. 
Ç 12. 
De fossis nonnullis in cranii externa parte observandis. 
(Tab. 1, fig 1 et 3.) 
Fossa temporalis parte superiore semilunaris, arcuata, parte anteriore et 
posteriore aequaliter, sed non admodum profunde excavata, in medio pro- 
fundior, cristula parum elevata, antice adeo obsoleta, cranii latera occupante 
supra terminata invenitur. Pars inferior antice subtriangularis, pariter in 
cranio parum impressa videtur. Nihilominus tamen processus zygomatici et 
ossis occipitis margines externi supra processum mastoideum satis promi- 
